
	AGENŢIA ROMÂNĂ DE ASIGURARE A CALITĂŢII ÎN ÎNVĂŢĂMÂNTUL SUPERIOR

Membră în Asociația Europeană pentru Asigurarea Calității în Învățământul Superior - ENQA
Înscrisă în Registrul European pentru Asigurarea Calității în Învățământul Superior - EQAR




Anunț depunere candidaturi pentru ocuparea locurilor disponibile  în Comisiile permanente de specialitate ale ARACIS

În ședința Consiliului ARACIS din data de 16.02.2017 s-a hotărât scoaterea la concurs a locurilor vacante din cadrul Comisiilor de Experți Permanenți de Specialitate ale ARACIS.

Concursul de derulează în concordanță cu „Procedura de selectare și numire a noilor membri din Comisiile permanente de specialitate” aprobată de Consiliul ARACIS în data de 16.01.2014.

Înscrierea la concursul pentru selectarea de noi membri ai comisiilor permanente de specialitate se face la sediul ARACIS din Bucureşti, B-dul Mărăști nr. 59, sect. 1; înscrierea se face prin depunerea şi înregistrarea la secretariatul ARACIS a unui dosar cu următorul conţinut:  

· Curriculum Vitae (tip Europass), 

· un memoriu de activitate din care să rezulte experienţa în evaluarea şi asigurarea calităţii în învăţământul superior, 

· un program succint cu propuneri de măsuri pentru îmbunătăţirea calităţii studiilor academice şi a activităţii ARACIS (max. 1 pagină), 

· confirmarea din partea instituţiei de învăţământ superior unde candidatul îşi desfăşoară activitatea didactică şi de cercetare că este titular sau asociat, 

· declaraţie pe proprie răspundere că nu a încălcat în decursul activităţii sale normele de etică şi deontologie profesională, că nu este învinuit penal sau că nu a fost condamnat.          

Toate documentele se redactează în limba română şi se depun în format tipărit pe hârtie. Fiecare pagină a dosarului este numerotată şi semnată de candidat. Secretariatul ARACIS validează dosarul şi îl înregistrează numai dacă acesta cuprinde toate documentele solicitate.
Sunt eligibili pentru a fi incluşi pe lista de candidaţi, acei specialişti care îndeplinesc următoarele condiţii: 

a. sunt înscrişi în registrul de experţi evaluatori ai ARACIS; 

b. au participat la cel puţin unul dintre programele de pregătire în domeniul asigurării calităţii academice organizate de ARACIS; 

c. dispun de experienţă în evaluarea şi asigurarea calităţii academice prin participare la un număr semnificativ de evaluări în domeniile de studiu specifice comisiei permanente de specialitate la care candidează; 

d. pot dovedi competenţa în asigurarea calităţii în învăţământul superior la nivel naţional şi internaţional în conformitate cu Standardele şi liniile directoare pentru asigurarea calităţii în Spaţiul European al Învăţământului Superior – ESG şi cu prevederile reglementărilor naţionale în acest domeniu; 

e. au experienţă profesională, de cercetare şi managerială recunoscută academic; 

f. nu a încălcat în decursul activităţii normele de etică şi deontologie profesională, nu este învinuit penal sau nu a fost condamnat.

Calendarul procesului de selecție este următorul:

· 22 februarie – 15 martie 2017: Depunerea dosarelor de candidatură;
· 22 februarie – 15 martie 2017: Constituirea comisiilor de selecție și numirea acestora prin decizie a Președintelui ARACIS;
· 16-18 martie 2017: punerea la dispoziţia membrilor comisiei de concurs a dosarelor candidaţilor pentru poziţiile de membri ai comisiilor permanente de specialitate 
· 20-21 martie: desfășurarea interviurilor;

· 22-24 martie: întocmirea de catre comisiile de concurs a proceselor verbale privind desfăşurarea concursului pentru ocuparea unor noi poziţii de membri în comisia permanentă de specialitate;

· 27 martie: analiza proceselor verbale în Biroul Executiv al Consiliului ARACIS în vederea validării procedurii de concurs şi a candidaţilor selectaţi;

· 27 martie: afișarea rezultatelor concursului de selecție la sediul și pe pagina web a ARACIS;

· 28 martie: depunerea contestațiilor
· 29 martie: soluționarea contestațiilor
· 30 martie: Validarea rezultatelor procesului de selecție în cadrul ședinței Consiliului ARACIS

Candidaţii selectaţi pentru a deveni membri ai comisiilor permanente de specialitate au obligaţia de a depune la secretariatul ARACIS în termen de 3 zile lucrătoare de la data afişării listei menţionată la Art. 12 declaraţia că acceptă ocuparea postului, cu obligaţia de a respecta prevederile referitoare la legislaţia care reglementează raporturile de muncă şi incompatibilităţile.
B-dul Mărăști nr. 59, sect. 1, Bucureşti, tel. 021.206.76.00, fax 021.312.71.35

Email: office@aracis.ro, www.aracis.ro


